kumble applied for coach post
కోచ్ పదవికి పోటీపడుతున్న కుంబ్లే
టీమ్ ఇండియా చీఫ్ కోచ్ పదవి కోసం జరుగుతున్న పోటీ ఆసక్తిదాయకంగా మారుతోంది.
TNN | Updated:
Jun 14, 2016, 04:16PM IST
టీమ్ ఇండియా చీఫ్ కోచ్ పదవి కోసం జరుగుతున్న పోటీ ఆసక్తిదాయకంగా మారుతోంది. భారత క్రికెట్ జట్టు మాజీ కెప్టెన్ అనిల్ కుంబ్లే ఈ పదవి కోసం దరఖాస్తు చేసుకున్నారు. ఈ విషయాన్ని బీసీసీఐ అధికారి ఒకరు తెలిపారు. భారత బౌలింగ్ దళానికి ఏళ్లపాటు నాయకత్వం వహించిన కుంబ్లే 132 టెస్టుల్లో 619 వికెట్లు పడగొట్టాడు. 271 వన్డే మ్యాచ్‌‌‌‌‌‌‌‌లు ఆడి 337 వికెట్లు తీశాడు. కుంబ్లే దరఖాస్తుతో కోచ్ పదవికి దరఖాస్తు చేసుకున్న వారి సంఖ్య 57కి చేరింది. వీరిలో 11 మందిని షార్ట్‌లిస్ట్ చేసి ఇంటర్వ్యూలు నిర్వహిస్తారు. కోచ్ పదవికి భారత జట్టు మాజీ ఆటగాళ్లు రవిశాస్త్రి, సందీప్ పాటిల్ కూడా దరఖాస్తు చేసుకున్నారు. కాగా జింబాబ్వే పర్యటనలో ఉన్న ప్రస్తుత భారత జట్టుకు సంజయ్ బంగర్ తాత్కాలిక కోచ్‌‌గా వ్యవహరిస్తున్నాడు. వచ్చే నెలలో నాలుగు టెస్టుల సిరీస్ కోసం కోహ్లి సారథ్యంలోని భారత జట్టు వెస్టిండీస్ వెళ్లనుంది. ఈలోగా కోచ్ ఎంపికపై స్పష్టతపై రానుంది.